الموبايلات موجودة في كل حتة حوالينا. بنستخدم الموبايلات عشان نكلم صحابنا، نبعت مسجات، نلعب جيمز، وكمان ناخد صور. دلوقتي تخيل انك تستخدم موبايلك عشان تكلم التكييف بتاعك. لو ده ممكن يحصل هتقدر تقول للتكييف يشتغل قبل ما توصل البيت. ده شكله مستحيل صح؟ طيب، ممكن يبقى حقيقة أسرع مما تتخيل. في المستقبل القريب، ممكن نستخدم الموبايلات كريموت كنترول للأجهزة الكهربائية في بيوتنا. في ناس بتشتغل دلوقتي على تطوير طرق مختلفة للتواصل لاسلكياً مع الأجهزة اللي بنستخدمها كل يوم. مثلاً، دلوقتي بقى ممكن الموبايلات تتواصل مع اللابتوب. رجال الأعمال اللي بيستخدموا لابتوب في الاجتماعات ممكن يستخدموا موبايلاتهم كريموت كنترول. يقدروا يستخدموا موبايلاتهم يبعتوا تعليمات للكمبيوتر عشان يشغلوه، يغيروا الصور، ويطفوه.
بنفس التكنولوجيا دي، الناس تقدر تستخدم موبايلاتهم للتحكم في أجهزة تانية. تقدر تتصل بالاستريو عشان يشغل موسيقى أوتوماتيك. تقدر تتصل بالنور عشان يولع لما تدخل أوضة. يمكن كمان الصيف الجاي هتقدر تتصل بالتكييف بتاعك!
الموبايلات ممكن تستخدم في تشغيل وإطفاء _ في المستقبل.
كمبيوتر خاص أنواع مختلفة من الأجهزة شركات الموبايل ريموت كنترول